Subject: Päring Juminda poolsaarel asuva radarijaama töö ja võimaliku müra kohta
From: "[email-masked]" <[email-masked]>
To: "RKIK Info" <[email-masked]>
Date: Thu, 16 Jul 2026 10:15:21 +0000

Lugupeetud Riigi Kaitseinvesteeringute Keskuse esindaja

Pöördun Teie poole seoses Juminda poolsaarel asuva radarijaamaga, mis minu teada kuulub Riigi Kaitseinvesteeringute Keskusele.

Olen kinnisvaramaakler ning vahendan radarijaama läheduses asuva kinnistu (Päästejaamahoone kinnistu nr 26033050, katastritunnus 35301:001:1505, Päästejaama, Juminda küla) müüki . Potentsiaalsed ostjad on tundnud huvi, kas radarijaama tegevus võib mõjutada ümbruskonna elukeskkonda, eelkõige võimaliku müra või muude häiringute näol.

Soovin ostjatele anda täpset ja usaldusväärset teavet ning oleksin tänulik, kui saaksite võimaluse korral vastata järgmistele küsimustele:

*	Kas radarijaam on praegu aktiivses kasutuses?
*	Kas radarijaama tööga kaasneb kuuldav müra või muid häiringuid, mis võivad ulatuda lähedal asuvate kinnistuteni?
*	Kas radar töötab ööpäevaringselt või kindlatel aegadel?
*	Kas radarijaama tegevuses on lähiaastatel kavandatud muudatusi, mis võiksid mõjutada ümbritsevat piirkonda?

Mõistan täielikult, et riigikaitselistel põhjustel ei pruugi olla võimalik jagada tehnilist või tegevuslikku teavet. Minu eesmärk on saada üksnes sellist üldist infot, mis aitaks potentsiaalsetel ostjatel hinnata piirkonna elukeskkonda. Külastasin eile kinnistut koos potentsiaalse ostjaga ning paraku kostis radaritorni suunast tehniline müra, mis häiris ostjat ja mõjutas tema arvamust oluliselt. Soovin mõista, kas tegemist võib olla radarijaama tavapärase tööga või on müral mõni muu põhjus.

Tänan Teid juba ette Teie aja ja vastuse eest.

Lugupidamisega

Anu Uuemõis